CELEX: 32013R0706
Language: hr
Date: 2013-07-23 00:00:00
Title: Provedbena uredba Komisije (EU) br. 706/2013 оd 23. srpnja 2013. o razvrstavanju određene robe u Kombiniranu nomenklaturu

25.7.2013   
            
            
               HR
            
            
               Službeni list Europske unije
            
            
               L 200/6
            
         PROVEDBENA UREDBA KOMISIJE (EU) br. 706/2013
   оd 23. srpnja 2013.
   o razvrstavanju određene robe u Kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene Kombinirane nomenklature, koja predstavlja Prilog Uredbi (EEZ) br. 2658/87, potrebno je donijeti mjere o razvrstavanju robe iz Priloga ove Uredbe.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje Kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode daljnje podjele utvrđene posebnim odredbama Unije, u cilju primjene tarifnih i drugih mjera u vezi s robnom trgovinom.
            
         
               (3)
            
            
               U skladu s tim općim pravilima i na temelju razloga navedenih u stupcu (3) tablice iz Priloga, roba opisana u stupcu (1) razvrstava se u KN oznaku iz stupca (2) navedene tablice.
            
         
               (4)
            
            
               Primjereno je omogućiti korisniku obvezujućeg mišljenja o razvrstavanju robe u Kombiniranu nomenklaturu, izdanog od strane carinskih tijela zemalja članica, a koje nije u skladu s ovom Uredbom, njegovu daljnju primjenu tijekom razdoblja od tri mjeseca u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. kojom se donosi Carinski zakonik Zajednice (2).
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik.
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u Kombiniranu nomenklaturu u KN oznaku navedenu u stupcu (2) te tablice.
   Članak 2.
   Obvezujuća mišljenja o razvrstavanju izdana od strane carinskih tijela zemalja članica, a koja nisu u skladu s ovom Uredbom, mogu se nastaviti primjenjivati tijekom razdoblja od tri mjeseca, a u skladu s člankom 12. stavkom 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Upravljačka jedinica sastoji se od sklopa tiskanog kruga koji sadrži integrirane krugove (na primjer, upravljačka jedinica dobivena poluvodičkom tehnologijom), pasivne elemente (na primjer, otpornike, kondenzatore i prigušnice), aktivne elemente (na primjer, diode i tranzistore) te hladnjak za napon ne veći od 1 000 V, u kućištu dimenzija približno 24 × 13 × 5 cm.
                  Nakon instaliranja odgovarajućeg računalnog programa upravljačka jedinica se ugrađuje u perilicu rublja i upravlja njezinim funkcijama (na primjer, pokretanje i zaustavljanje motora i sustava zagrijavanja vode, otvaranje i zatvaranje ventila za vodu).
               
               
                  8537 10 91
               
               
                  Razvrstavanje se temelji na općim pravilima 1 i 6 za tumačenje Kombinirane nomenklature, napomeni 2(a) uz odsjek XVI i nazivima KN oznaka 8537, 8537 10 i 8537 10 91.
                  Razvrstavanje u tarifni broj 8450 kao dio perilice rublja je isključeno jer je ova jedinica proizvod uključen u tarifni broj iz poglavlja 85.
                  Budući da se jedinica sastoji od sklopa tiskanog kruga ne ispunjava uvjete za elektroničke integrirane krugove utvrđene napomenom 8(b) uz poglavlje 85. Razvrstavanje u tarifni broj 8542 se također isključuje..
                  Budući da se jedinica može programirati i da se koristi za elektronički nadzor funkcija perilice rublja razvrstava se u KN oznaku 8537 10 91 kao upravljački uređaj (kontroler) s programibilnom memorijom, za napon ne veći od 1 000 V.